CELEX: 31992R3587
Language: el
Date: 1992-12-11 00:00:00
Title: Κανονισμός (ΕΟΚ) αριθ. 3587/92 της Επιτροπής της 11ης Δεκεμβρίου 1992 για την τροποποίηση του κανονισμού (ΕΟΚ) αριθ. 3164/89 περί λεπτομερών κανόνων για την εφαρμογή ειδικών μέτρων ως προς τους σπόρους κάνναβης

Avis juridique important

|

31992R3587

Κανονισμός (ΕΟΚ) αριθ. 3587/92 της Επιτροπής της 11ης Δεκεμβρίου 1992 για την τροποποίηση του κανονισμού (ΕΟΚ) αριθ. 3164/89 περί λεπτομερών κανόνων για την εφαρμογή ειδικών μέτρων ως προς τους σπόρους κάνναβης  

Επίσημη Εφημερίδα αριθ. L 364 της 12/12/1992 σ. 0026 - 0026 Φινλανδική ειδική έκδοση: Κεφάλαιο 3 τόμος 46 σ. 0200  Σουηδική ειδική έκδοση: Κεφάλαιο 3 τόμος 46 σ. 0200 

ΚΑΝΟΝΙΣΜΟΣ (ΕΟΚ) αριθ. 3587/92 ΤΗΣ ΕΠΙΤΡΟΠΗΣ  της 11ης Δεκεμβρίου 1992  για την τροποποίηση του κανονισμού (ΕΟΚ) αριθ. 3164/89 περί λεπτομερών κανόνων για την εφαρμογή ειδικών μέτρων ως προς τους σπόρους κάνναβηςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3698/88 του Συμβουλίου της 24ης Νοεμβρίου 1988 περί ειδικών μέτρων για τους σπόρους κάνναβης (1), όπως τροποποιήθηκε από τον κανονισμό (ΕΟΚ) αριθ. 2050/92 (2), και ιδίως το άρθρο 2 παράγραφος 3,  Εκτιμώντας:  ότι στο άρθρο 2 του κανονισμού (ΕΟΚ) αριθ. 3164/89 της Επιτροπής της 23ης Οκτωβρίου 1989 περί λεπτομερών κανόνων για την εφαρμογή ειδικών μέτρων ως προς τους σπόρους κάνναβης (3) προβλέπεται, ιδίως, ότι η ενίσχυση για τους σπόρους κάνναβης χορηγείται  για τις εκτάσεις για τις οποίες έχει υποβληθεί δήλωση των εκτάσεων σύμφωνα με τις διατάξεις του άρθρου 5 του κανονισμού (ΕΟΚ) αριθ. 1164/89 της Επιτροπής της 28ης Απριλίου 1989 περί λεπτομερειών όσον αφορά την ενίσχυση για τον κλωστικό λίνο και την  κάνναβη (4), όπως τροποποιήθηκε τελευταία από τον κανονισμό (ΕΟΚ) αριθ. 3569/92 (5)- ότι στις δηλώσεις αυτές προβλέπεται, λαμβάνοντας υπόψη τις απαιτήσεις της αρχής της αναλογικότητας και της ορθής λειτουργίας του συστήματος της εν λόγω ενισχύσεως,  απώλεια της κατ' αποκοπή ενισχύσεως ανά εκτάριο για την κάνναβη η οποία κατανέμεται ανάλογα με την καθυστέρηση σε περίπτωση καθυστερημένης υποβολής της δηλώσεως- ότι για τους ίδιους λόγους πρέπει επίσης να προβλεφθεί μια τέτοια κατανομή της απώλειας της  ενισχύσεως για τους σπόρους κάνναβης.  ότι πρέπει, συνεπώς, να τροποποιηθούν οι εν λόγω διατάξεις και να επεκταθεί, από την περίοδο 1991/92, το όφελος του παρόντος μέτρου στους ενδιαφερόμενους οι οποίοι έχουν υποβάλει αίτηση πριν από καθορισμένη ημερομηνία-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 2 παράγραφος 3 του κανονισμού (ΕΟΚ) αριθ. 3164/89 αντικαθίσταται από το ακόλουθο κείμενο:  "3. Οι διατάξεις του άρθρου 5 παράγραφος 1, του άρθρου 7 και του άρθρου 8 παράγραφος 1 δεύτερο εδάφιο και παράγραφος 4 του κανονισμού (ΕΟΚ) αριθ. 1164/89 καθώς και εκείνες του άρθρου 2 δεύτερο εδάφιο του κανονισμού (ΕΟΚ) αριθ. 3569/92 της Επιτροπής (*)  για την τροποποίηση του κανονισμού (ΕΟΚ) αριθ. 1164/89, εφαρμόζονται στην περίπτωση της ενισχύσεως για τους σπόρους κάνναβης.   (*) ΕΕ αριθ. L 362 της 11. 12. 1992, σ. 49."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 11 Δεκεμβρίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 325 της 29. 11. 1988, σ. 2. (2) ΕΕ αριθ. L 215 της 30. 7. 1992, σ. 8. (3) ΕΕ αριθ. L 307 της 24. 10. 1989, σ. 22. (4) ΕΕ αριθ. L 121 της 29. 4. 1989, σ. 4. (5) ΕΕ αριθ. L 362 της 11. 12. 1992, σ. 49.